Karinoma eshira khallise kuire.  Erage haina leple.  Edourise karinodi khangde adubu atenba wari amakhakni.
 Eina mahakpu munna khangngi.  Eikhoigi thangnaba khundagini.
 Thaina mamangngeigi warini.  Eina khongna school chatlingeigi matamni.  Kuire ei class kaya kabano ei khangde, ningsingdre.  Nupimachsing nupamachasing punna punna sannaminnei.  Funabagasu yaowi.  Schoolgi half thabada heikha huranba punna chatminnei nupi nupa pullap pullap.  School manak nakpada lam heibi ama houwi.  Maheidu heklaga khung semlaga phan mathakta ungbi yamna sanei adudei sampakpi su houwi .  akangba sampakpidu mayam ama heklaga langnabi sannagadouribani.  Nupimachasingduna khwaidagi saoningbasi sampakpiduna masamda napsinduna sam punsannakhibadei louthokpa yadabaduni.  Madudasu nupamachasingna tanna tannaduna sampakpi maheina thomgadouribani.  Mathel amani matamdo.
 Eidi school yamna leppi aduna parikha haidorakpa khudinggi anisubada tai, makokti sungta tade.  Ojana school chang naidabagini haiduna eingonda chei.  Roll number two si eigi reserve haibaduni matamduda.
 Phan mathaktaga kolomna nupmacha amagi mamingga nupimacha amagi mamingga plus tousinnaraga yamna thamnei.  Madu karamba angkano khangde ei.  Boi maningdagasu chap manana yamna plus tounaripotni.  Machin faba fabi mayamduna onsin onsinduna laknei.  Nupidana nupa maming ama aduga nupadana nupi maming ama.  Maha kumheini.  madugidamak thawoina khatnaba funaba, lairikkhaona thomdotnaba yam yaowi.
 Houjik eigi pali lak a.  nongma eigadi class mannaba eingondagidi chahi ahum marimuk hanba emannaba ama leirammi.  Mahakna haibabu se chithini nanggini hai.  Kanana pirakpano hangbada aa makha leikaigi eikhoi class ki nupi amana pirakpani sini.  Oh!  Ei saoningbi haido loire.  Keigino khangde ei yamna saokhi.  Mahakka loinaduna eingonda chithi piraklibi nupi mayumduda chatle.  Aduga amuk nupiduna hairakpabu eina eba natte sandhyana (ming olle) nangonda pibiyu hairakpani sini.  Keigino khangde ei frang frang chongkhei hek saoningkhi.
 Sandhya haibido ei khngngi.  Eikhoigi thangnaba khunggangdagini.  Eina class ama helli.  Masak fajei mee ngouwi.  Yamna langbini.  Yamna nokpini.  Engao ngaosinnabani.  Ei nong nganba ngaibada yamna wakhi ahingdu.  Karigi eina keidoubei aduk yamna leitakhidribano ei khangde.
 Hannagum khongna school chatle.  Chithidu amuktang di fakkhibra sungpa pakhidrabara ei kaore.  I love you thabra, karino khara tenna erakkhibra meiteilonda ei amata ningsingdre.  School hek youbaga assembly toudringeida sandhyadu koithi thire .  thengnare.  'Keidoubagi eingonda chithi piraklino' hairaga mangonda amuk pisillamle.  Numittudagi eikhoi ani pakna thengnakhidre.  Mahak eingonda ekakhibra ei khangde.  Matamdubu eikhoibu ekaibaga yamna khangnabarane?  Eikhoi loinamak angnag ngaktanida.
 Mathang chahidagidi ei school hongle.  Boardingda leiba tare.  Chahi taret boardingda leiruraga thoklakpadadi mee, mahousa, lambi thong pumnamak loina honglamle.  .  mayum pannaba emmanaba ,mayum pankhibi emannabi yamna yaonaramle.
 Ngasidagi chahi manga mukki mamangda sandhyadu eiga auto tongminnei.  Eina mabu masak munna khngngi.  Manasu eibu masak khanglamli.  Mai mai onsinnaduna auto tongminnabaduda maise thamfam leitre.  Koudadi makourage khanduna eina hanna hanglure, "sandhya nattra nungairibra? " yamna harao harao khumlak e.  "umm manni.  Udaba kuireda nungiribra nangdi? "
oh! karamna kari kari wari sannarakkhibano kilometer taruk taret tu amata khanghoudre.  Mahakki kumthafam mapa youramladuna eingonda hairammi,"leihourageko konna amuk thengnasi bhara eina piramlabani".  Bharadu piganu haiduna fanayam kanna eina khamkhibani.  Mana hek ngamduna adum piramle.
 Sandhyagi masakto yamna henna fajaramle.  Chahidi eikhoi lengga oiramgani.  Makhajai anido epa pana yamna nouna ui.  Sambru khara thungba ui chinban mayada khajaida.  Onsinnaduna wari sannabada uhoubani.  Masam yamna sangbagum uhouwi.  Kharana punsillaga kharana thadok e.  oigi khajaida haidorakpa saido hek hek makhut oinaduna tapna tapna khomgatchei.  Kari karino mahakna hairambasingdubo.
 JN dance academy da jagoi tamli haibra, jagoi tambiri haibra amadi hairambani.  Jagoi sabada onthokna pakcharamgani.  Khutsasingdo onthokna nouna ukhre auto manungduda.  Wari sanaringi manungda nokfet nokfet toubaduna eibu karino khangdana warisingdo sungloi loihanningkhide.  Maraktuda khalli mahakpu eikhoina school punna tamminaringei angang oiringeigi thoudokto houjikfaoba ningsinglamkhigadra.  Wakhal sisu erang langngi mari amatasu leinadana.  Mari amatasu samjinnafam yaodana.
 Thoidoknabudi eina henjinna khalludrabasu sandhyado ngasidi rasi yamna leiramle.  Chahi kayagi matungda ubani.  Kanamtana mabu masak thi haidouba leiroi meiteinasu mayangnasu.  Oh ei keinoma kaore haidouba eina ngarang nahan mangda ui haibi nupi ado sandhyani.  Mahakka yamna chunana keraduna thoibigi fijol setlaga jagoi sarammi aduga eina bhabok mayam marakta famlaga mahakki jagoido meet kuptamakhei yenglammi.
 Eidi moiranggi thoibido bhabna sagatlaga seithaduna ekhiba seirengbudi khara aduk ekhre haibabu amuktasu ukhibasu nattedo.  Mayamna fajei sak sonnabagi eisu matung enduna ayeeba saduna seithabani.  Adubu sandhyana saba jagoido aduk fajana moirang thoibinasu saramgadra?  Thoibidusu sandhyagumna fajaramgadra?  Ei khangde.  Makhoi khulgi lai haraobada, jn dance academy da mahak jagoi saramgani adubu eidi taibangdasu amukta ukhidri.  Onthokna fajakhre fajaba khuding loina heijinduna saraklabi nuja amagumbini.
 Sima watli sima tai hainingai leite.  Wakchinggi ayukta leina amatasu choithoktribi angangba gulapta liklana nik nik laona napchaba, ayukki menglaba nungsa mangalna fubada gulapki fajaba khuding napal yaodana fudokchabadu adudagisu mana hellabagum ukhre einadi.  Tasengna mang manunggi taibang aduda ei pumngao hek ngaokhi.
 Eise fatteda.  Houna khangdaba haido hek taida.  Mahakna chamna marup mapang ama oibagi nongmadi koirak o makhoigi engkholdagi thabi kobi hektuna hapke haiduna yamna kanna laknanaba hairakkhibado eigi bhibhula chuba numit singgi manungda hek ngamkhidedo.
 Mahakna eibu chamna warouramgani.  Mayum pallamlabadi sandhyana karisu ningsinglamlaroi.  Adubu sandhyana leishaduna leiramlabadi nong fadok eibu ningsinglamgadra.  Karisu khalluba toudana mahaknasu eibu karigumbada manglanda uramgadra. . . . !
 * Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 